(પ) ગુરૂ વિચરતો હોવો જોઈએ. અહિં વિચરવું એટલે મોહના અભાવની વાત છે. “સાધુ તો ચલતા ભલા” એવી જે ઉક્તિ છે એ પ્રત્યેક ગુરૂને લાગુ પડે. અહિં વિચરવું એટલે શિષ્યને વળગીને ન જીવવું એવો અર્થ પણ લેવાનો છે. ગુરૂ જો સતત ચાલતો રહે એટલે કે એકથી વધીને અનેક લોકોને મળે તો જગતમાં વધારે લોકોનું કલ્યાણ કરી શકે. ખાબોચિયું ગંધાય, નદી કોઈ દિવસ ગંધાય નહિં. એ રીતે સતત વહેતો રહેતો ગુરૂ સમાજનું વધારે કલ્યાણ કરી શકે. વિચરણ શારીરિક, માનસિક અને બૌદ્વિક હોવું જોઈએ. આમ થાય તો જ શિષ્યોને લાભ થાય.